Magyarországi nemesítésű, szárazságtűrő akácfajta jelenhet meg világszerte

A világ számos részén megjelenhetnek a Magyarországon nemesített Turbo Obelisk akácfajták; az Amerikai Egyesült Államokban már megkötött értékesítési megállapodással rendelkezik a Silvanus Forestry Kft. – közölte a cég az MTI kérdésére. A klímaváltozás miatti szükségszerű tájhasználatváltás több százezer hektáron, elsősorban a Homokhátságon indokolthatja a nemesített akácok termesztését.